b'\n_START_ARTICLE_\nFredrik Bajer\n_START_SECTION_\n\xc5\xbdivljenje in delo\n_START_PARAGRAPH_\nBajer je bil sin duhovnika. Bajer je slu\xc5\xbeil kot voja\xc5\xa1ki oficir v danski vojski in se boril leta 1864 v vojni proti Prusiji in Rusiji ter tako napredoval v \xc4\x8dinu do prvega poro\xc4\x8dnika.\xc2\xa0Ko je zapustil vojsko leta 1865, se je preselil v Kopenhagen, kjer je postal u\xc4\x8ditelj, prevajalec in pisec._NEWLINE_V danski parlament je bil izvoljen kot poslanec spodnjega doma danske zakonodaje leta 1872, nakar je ostal poslanec nadaljnih 23 let. \xc2\xa0Kot poslanec se je zavzemal za uporabo mednarodne arbitra\xc5\xbee za razre\xc5\xa1evanje konfliktov med dr\xc5\xbeavami. Zaradi Bajerja in njegovih naporov so bili mednarodni odnosi postali del danskega parlamenta, Danska pa postala \xc5\xbee od samega za\xc4\x8detka pomenljiv \xc4\x8dlan Interparlamentarne unije. Danska je s tem postala ugleden \xc4\x8dlan mednarodne skupnosti kot k miru pozivajo\xc4\x8da dr\xc5\xbeava._NEWLINE_Podpiral je veliko mirovnih organizacij tako znotraj Danske kot \xc5\xa1irom Evrope. V sporu med \xc5\xa0vedsko in Norve\xc5\xa1ko se je zavzemal za zakonodajne re\xc5\xa1itve, ki so nato omogo\xc4\x8dile arbitra\xc5\xbene sporazume med tema dvema dr\xc5\xbeavama.'